話說同朋友黎開佐敦，見有狗仔粉，又係兒時回憶，所以中午黎試下！12點45分左右到，唔算多人，唔洗等位，我地5個人即刻有得坐！但到1點開始，人多到不得了！環境係後行，開左幾張枱咁，坐位唔算多！叫左碗 狗仔粉（大）$27鹹到不得了，d鹽唔洗錢咁，粉又淋到一pat野咁！完全唔掂！太失望！另外叫左碗鴨上脾 $22反而呢個好少少，都叫食得下！但好多肥膏！總括，呢間狗仔粉實在太難食！但員工態度良好有耐性，呢點幾鐘意！